Október 30.

Névnapok: Alfonz + Alfonza, Alfonzin, Alfonzina, Arzén, Aszter, Éneás, Fáni, Fanni, Kolos, Kolozs, Pompónia, Roderik, Rodrigó, Stefánia, Stefi, Zenóbia, Zinaida, Zinajda

Események 
 942 – III. Márton pápa megválasztása.
 1793 – Huszonegy girondista képviselő kivégeztetésével a jakobinusok kizárják a girondistákat a politikai életből.
 1836 – Louis Napoléon Bonaparte herceg (a későbbi III. Napóleon császár) első puccskísérlete.
 1848 – A schwechati csatában a Móga János vezette magyar hadsereg vereséget szenved Windisch-Grätz császári hadseregétől.
 1883 – Románia csatlakozik a Hármas Szövetséghez.
 1894 – Daniel M. Cooper szabadalmaztatja a blokkolóórát.
 1905 – Az orosz cár „Októberi kiáltványa” garantálja a polgári jogokat és a választásokat, elismeri a parlamentet (Duma).
 1906 – Végső nyugalomra helyezik Thököly Imrét, a késmárki evangélikus templomban, miután hazahozták hamvait Törökországból.
 1918 – Az ideiglenes német–osztrák nemzetgyűlés második ülése jegyzéket fogalmaz, melyben bejelenti Német-Ausztria (Deutsch-Österreich) megalakulását.
 1918 – Létrejön a Csehszlovák Köztársaság.
 1918 – Az Oszmán Birodalom és az antanthatalmak megkötik a mudroszi fegyverszünetet.
 1922 – III. Viktor Emánuel olasz király Benito Mussolinit nevezi ki miniszterelnökké.
 1924 – A Kínai Köztársaságban Cao Kun elnök uralmát saját tábornoka, Feng Jü-hsziang dönti meg.
 1939 – A Szovjetunió és a Német Birodalom megállapodnak Lengyelország felosztásáról.
 1947 – Genfben 23 állam megköti az Általános Vámtarifa és Kereskedelmi Egyezményt (GATT). 
 1953 – Dr. Albert Schweitzer és George C. Marshall amerikai tábornok, volt külügyminiszter Nobel-békedíjat kapnak.  
 1956 
 Elhangzik Kádár János és Nagy Imre beszéde a Magyar Rádióban.
 A felkelők megostromolják az MDP budapesti székházát a Köztársaság téren (ma II. János Pál pápa tér). (Lásd: a Köztársaság téri pártház ostroma)
 Megalakulnak és újjáalakulnak a pártok: a Független Kisgazdapárt (FKGP) Kovács Béla vezetésével, a Szociáldemokrata Párt Kéthly Anna vezetésével.
 Mindszenty József hercegprímás kiszabadul házi őrizetéből.
 1961 – Novaja Zemlja térségében a Szovjetunió kísérleti hidrogénbomba-robbantást hajt végre. Az 50 megatonnás „Cár-bomba” máig a világ legnagyobb erejű robbanószerkezete.
 1961 – A SZKP kongresszusa egyhangúlag úgy dönt, hogy Sztálin testét el kell távolítani a Lenin-mauzóleumból.
 1972 – Közel félszáz halálos áldozattal járó vasúti baleset Chicago elővárosában, az Egyesült Államokban.
 1975 – I. János Károly elfoglalja a Spanyol Királyság trónját.
 1990 – A francia és brit alagútépítők találkoznak a La Manche (vagy Angol csatorna) alatt. Összeér a Nagy-Britanniát és Franciaországot összekötő vasúti alagút (a „Csalagút”).
 1997 – Sikerrel próbálják ki az európai Ariane–5 óriásrakétát.
 2002 – A Szojuz TMA–1 űrhajóval a Nemzetközi Űrállomásra repül az első belga űrhajós, De Winne.
 2020 – Elindul a The Mandalorian című sorozat 2. évada a Disney+-on.

Sportesemények 
Formula–1
 1988 –  japán nagydíj, Suzuka - Győztes: Ayrton Senna (McLaren Honda Turbo)
 2011 –  indiai nagydíj, Buddh International Circuit  - Győztes: Sebastian Vettel  (Red Bull-Renault)
 2016 –  mexikói nagydíj, Autódromo Hermanos Rodríguez - Győztes: Lewis Hamilton   (Mercedes)

Születések 
 1520 – François Clouet francia festőművész († 1572)
 1735 – John Adams az Egyesült Államok második elnöke, hivatalban 1797–1801-ig († 1826)
 1760 – Kacusika Hokuszai japán festő és fametsző művész († 1849)
 1762 – André Chénier francia költő († 1794)
 1790 – Karol Lipiński lengyel virtuóz hegedűművész, zeneszerző és zenepedagógus († 1861)
 1817 – Hermann Kopp német kémikus († 1892)
 1839 – Alfred Sisley brit festőművész († 1899)
 1855 – Aggházy Károly magyar zeneszerző, zongoraművész, pedagógus († 1918)
 1859 – Karl von Stürgkh gróf, osztrák politikus, miniszter, 1911–16-ig Ausztria miniszterelnöke († 1916)
 1871 – Paul Valéry francia költő, filozófus, esszéista († 1945)
 1882 – Bölöni György Kossuth-díjas magyar író, újságíró († 1959)
 1885 – Ezra Pound amerikai költő († 1972)
 1887 – Georg Heym német költő († 1912)
 1893 – Zágon István magyar színműíró, újságíró, dramaturg, műfordító, humorista († 1975)
 1896 – Ruth Gordon amerikai színésznő († 1985)
 1899 – Pajor Győző magyar jogász, lapigazgató, Hajdú vármegye és Debrecen tiszteletbeli főügyésze, politikus, országgyűlési képviselő († ?)
 1906 – Giuseppe Farina (Emilio Giuseppe Farina) olasz autóversenyző, a Formula–1 első világbajnoka (1950) († 1966)
 1906 – Hermann Fegelein német katonatiszt, SS-tábornok († 1945)
 1907 – Ránki György Kossuth-díjas magyar zeneszerző, kiváló művész († 1992)
 1907 – Sue Carol amerikai színésznő († 1982)
 1912 – Boldizsár Iván magyar író, újságíró († 1988)
 1916 – Szentgyörgyi Kornél Kossuth- és Munkácsy Mihály-díjas magyar festőművész († 2006)
 1917 – Cliff Davis brit autóversenyző († 1986)
 1917 – Dobozy Imre Kossuth-díjas magyar író, újságíró († 1982)
 1917 – Maurice Trintignant francia autóversenyző († 2005)
 1923 – Pungor Ernő vegyészmérnök, egyetemi tanár, az MTA tagja, OMFB elnök, miniszter (1990-94), a Britannica Hungarica Világenciklopédia szerkesztő bizottságának társelnöke († 2007) 
 1925 – Csajági János Jászai Mari-díjas magyar rendező, színházigazgató († 2003)
 1926 – Jacques Swaters belga autóversenyző († 2010)
 1927 – Fehéri Tamás magyar filmrendező, operatőr († 2002)
 1928 – Csernus Mariann Kossuth-díjas magyar színésznő
 1932 – Louis Malle francia filmrendező († 1995)
 1934 – Frans Brüggen holland furulyaművész, karmester († 2014)
 1937 – Claude Lelouch francia filmrendező
 1938 – Dömölky János Balázs Béla-díjas magyar filmrendező († 2015)
 1945 – Henry Winkler amerikai színész, filmrendező, producer
 1949 – Lezsák Sándor József Attila-díjas magyar költő, tanár, politikus, az Országgyűlés alelnöke
 1955 – Páva Zsolt magyar politikus, Pécs polgármestere (1994-1998, 2009-2019)
 1957 – Shlomo Mintz orosz születésű izraeli hegedűművész, karmester 
 1958 – Kevin Pollack amerikai színész
 1960 – Diego Armando Maradona világbajnok argentin labdarúgó, edző († 2020)
 1965 – Charnele Brown amerikai színésznő
 1969 – Ungváry Krisztián magyar történész
 1969 – Tóth Tibor a Hooligans együttes zeneszerzője, gitárosa
 1974 – Judy (Kis Judit) a Groovehouse énekesnője
 1978 – Szijjártó Péter magyar politikus, országgyűlési képviselő, külügyminiszter
 1983 – Losonczi Kata magyar színésznő
 1986 – Thomas Morgenstern osztrák olimpia bajnok síugró
 1989 – Kovács Gergő magyar labdarúgó, jelenleg a ZTE játékosa
 1989 – Anasztaszija Ljukina orosz származású amerikai tornász

Halálozások 
 1459 – Poggio Bracciolini olasz író (* 1380)
 1634 – Káldi György jezsuita szerzetes, bibliafordító (* 1573)
 1757 – III. Oszmán az Oszmán Birodalom 26. szultánja (* 1739)
 1823 – Edmund Cartwright brit textilipari feltaláló (* 1743)
 1885 – Gustav Adolf Merkel német zeneszerző, orgonaművész (* 1827)
 1893 – Hermann August Seger német keramikus, a kemencék hőmérsékletének mérésére alkalmas Seger - gúlák kifejlesztője (* 1839)
 1910 – Jean Henri Dunant, az I. Genfi Konvenció kezdeményezője, a Nemzetközi Vöröskereszt alapítója (* 1828)
 1922 – Gárdonyi Géza magyar író, újságíró (* 1863)
 1953 – Kálmán Imre magyar zeneszerző, operett-író (* 1882)
 1968 – Ramón Novarro (er. Ramón Gil Samaniego) mexikói születésű amerikai színész (* 1899)
 1974 – Harangozó Gyula Kossuth-díjas magyar táncos, koreográfus (* 1908)
 1984 – Kígyós Sándor, magyar szobrász (* 1943)
 1988 – Kisfaludy Lajos vegyészmérnök, az MTA tagja, a gyógyszervegyészet jelentős alakja (* 1924)
 1996 – Gyurkó János magyar mérnök, politikus (* 1952)
 1996 – Michel Gyarmathy (Gyarmathy Mihály), magyar származású francia rendező, színházigazgató (* 1908)
 1997 – Samuel Fuller amerikai filmrendező (* 1912)
 2011 – Körtvélyes Géza magyar tánctörténész (* 1926)
 2016 – Józsa Imre Jászai Mari-díjas magyar színész (* 1954)
 2016 – Szőke István Jászai Mari-díjas magyar színész, rendező (* 1942)
 2017 – Som Lajos magyar zenész, basszusgitáros (Piramis) (* 1947)

Nemzeti ünnepek, emléknapok, világnapok 

Október napjai